S-106/2009

Mál þetta, sem dómtekið var 20. október sl., er höfðað með ákæru lögreglustjórans á Eskifirði, útgefinni 16. september 2009, á hendur A-kvk-þgf Ó-kvk-þgf Þ-kvk-þgf, [kt.], Hörpugötu 12, Reykjavík, „fyrir umferðarlagabrot og brot gegn lögum um ávana- og fíkniefni á Fáskrúðsfirði, með því að hafa aðfaranótt sunnudagsins 26. júlí 2009, ekið bifreiðinni SH-709, vestur Skólaveg og um Búðaveg, undir áhrifum fíkniefna (amfetamín í blóði 70 ng/ml), en lögreglan stöðvaði aksturinn á móts við bensínstöð Skeljungs við Búðaveg og fyrir að hafa í umrætt sinn haft í vörslum sínum 0,87 grömm af tóbaksblönduðu kannabisefni, sem fannst við leit lögreglu í buxnavasa ákærðu.

Telst þetta varða við 1. mgr., sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987, sbr. breytingarlög og 2. gr., sbr. 5. og 6. gr. laga um ávana- og fíkniefni nr. 65/1974, sbr. breytingarlög og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar skv. 101. og 102. gr. umferðarlaga nr. 5071987, sbr. breytingarlög.

Þess er einnig krafist að framangreind 0,87 grömm af tóbaksblönduðu kannabisefni, sem lögreglan lagði hald á við rannsókn málsins, verði gerð upptæk, sbr. 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.“

Ákærða játaði brot sín skýlaust fyrir dóminum eins og þeim er lýst í framangreindri ákæru og var málið því þegar tekið til dóms samkvæmt 164. gr. laga nr. 88/2008, um meðferð sakamála, eftir að fulltrúi ákæruvalds og verjandi ákærðu höfðu tjáð sig stuttlega um ákvörðun viðurlaga. Af hálfu ákærðu er krafist vægustu refsingar sem lög leyfa og að skilorðsdómar sem ákærða hefur hlotið verði látnir halda sér. Þá gerir verjandi ákærða kröfu um þóknun sér til handa.

Með játningu ákærðu, sem fær fulla stoð í gögnum málsins, telst sannað að ákærða hafi gerst sek um þau brot sem lýst er í ákæru og sem þar eru rétt heimfærð til refsiákvæða.

Ákærða sem fædd er árið 1985 á samkvæmt sakavottorði sínu nokkurn sakarferil að baki. Árið 2003 var ákæru á hendur henni frestað skilorðsbundið vegna ætlaðs þjófnaðarbrots. Þá hlaut hún tvo dóma á árinu 2004 vegna þjófnaðarbrota, en ákvörðun refsingar var frestað skilorðsbundið í tvö ár. Þá hlaut hún 14. október 2005 þriggja mánaða fangelsi skilorðsbundið til þriggja ára fyrir þjófnað og voru þá teknar upp refsiákvarðanir fyrrnefndra tveggja dóma frá árinu 2004. Í dómi 5. desember 2005 var henni ekki gerð sérstök refsing vegna samskonar brots. Á árinu 2006 hlaut hún tvo dóma vegna brota á lögum um ávana- og fíkniefni en í öðrum var hún einnig sakfelld fyrir hraðakstur og var henni í báðum tilvikum gerð sektarrefsing. Þann 10. janúar 2007 var ákærðu gerð sektarrefsing í dómi vegna brota á lögum um ávana- og fíkniefni og 20. mars sama ár var hún dæmd í fjögurra mánaða fangelsi skilorðsbundið til fimm ára fyrir brot gegn valdstjórninni, var refsiákvörðun fyrrnefnds dóms frá 14. október 2005 tekin upp og dæmd með. Þann 13. apríl 2007 var ákærða dæmd í tveggja mánaða fangelsi skilorðsbundið til þriggja ára fyrir tilraun til þjófnaðar. Var um skilorðsrof að ræða en refsing var ekki dæmd upp. Þá var ákærða dæmd 16. maí 2007 fyrir nytjastuld og gert að sæta fangelsi í fimm mánuði skilorðsbundið til þriggja ára. Var með þeirri refsiákvörðun dæmd upp fjögurra mánaða skilorðsbundin fangelsisrefsing sem ákærða hlaut með fyrrnefndum dómi 20. mars 2007. Þá hlaut ákærða dóm 10. júlí 2007 fyrir líkamsárásir og var dómurinn hegningarauki við dóma frá 28. ágúst og 20. desember 2006 og 10. janúar, 20. mars 13. apríl og 16. maí 2007 og var hún dæmd til fimm mánaða fangelsisvistar og voru tveir mánuðir refsingarinnar skilorðsbundnir. Samkvæmt sakavottorði lauk ákærða afplánun óskilorðsbundins hluta refsingarinnar 12. október 2008. Þá gerði ákærða tvívegis á árinu 2008 sátt hjá lögreglu um greiðslu sektar vegna brota á lögum um ávana- og fíkniefni. Ákærða hlaut dóm 9. september 2008 fyrir þjófnað, nytjastuld og brot á lögum um ávana- og fíkniefni og var dæmd til að sæta fangelsi í sex mánuði en þrír mánuðir voru skilorðsbundnir til þriggja ára. Ákærða lauk afplánun óskilorðsbundins hluta refsingarinnar 10. janúar 2009. Þá hlaut ákærða dóm 12. desember 2008 fyrir brot gegn lögum um ávana- og fíkniefni og akstur undir áhrifum slíkra efna og hlaut sektarrefsingu og var gert að sæta upptöku fíkniefna og svipt ökurétti í fjóra mánuði frá þeim degi. Þá var ákærðu ekki gerð sérstök refsing í dómi 29. desember 2008 fyrir þjófnað. Fyrirliggjandi sakavottorð ákærðu er dagsett er 28. júlí sl. og er þar því ekki getið um dóm sem ákærða hlaut 1. október sl. við þennan dómstól, þar sem ákærðu var gert að greiða 280.000 króna sekt og var svipt ökurétti í tvö ár frá 1. október 2009 fyrir að aka undir áhrifum ávana- og fíkniefna, svipt ökurétti, og fyrir brot gegn 1. mgr. 157. gr. almennra hegningarlaga nr. 19/1940.

Með þeim brotum sem ákærða er nú sakfelld fyrir hefur hún rofið skilorð dóms frá 13. apríl 2007 (tveggja mánaða fangelsi skilorðsbundið til þriggja ára), dóms frá 16. maí 2007 (fimm mánaða fangelsi skilorðsbundið til þriggja ára), 10. júlí 2007 (tveggja mánaða fangelsi skilorðsbundið til þriggja ára) og loks dóms frá 9. september 2008 (þriggja mánaða fangelsi skilorðsbundið til þriggja ára), en líkt og rakið er í dómi þessa dómstóls frá 1. október sl. verður ekki séð af forsendum dóms 9. september 2008 að hinir eldri þrjár skilorðsákvarðanir hafi verið dæmdar upp, eða að það hafi verið gert í fyrri dómum yfir ákærðu. Í dómnum frá 1. október sl. var ákveðið, með heimild í 60. gr. almennra hegningarlaga nr. 19/1940, að láta fyrri skilorðsdóma þessa halda sér og verður það einnig gert nú, enda eru þau brot sem ákærða er nú sakfelld fyrir framin fyrir uppkvaðningu síðastgreinds dóms. Verður ákærðu því ákveðinn hegningarauki sbr. 78. gr. almennra hegningarlaga, sbr. og 77. gr. sömu laga og 8. mgr. umferðarlaga nr. 50/1987. Með hliðsjón af framangreindu og atvikum öllum þykir refsing ákærðu hæfilega ákveðin135.000 króna sekt sem henni ber að greiða í ríkissjóð innan fjögurra vikna frá dómsbirtingu að telja, ella sæti hún 10 daga fangelsi.

Að auki verður ákærða, með vísan til 1. mgr. 101. gr. og 6. mgr. 102. gr. umferðarlaga nr. 50/1987, dæmd til sviptingar ökuréttar í eitt frá 1. október 2011 að telja, en þá lýkur sviptingartíma samkvæmt dómi 1. október 2009.

Haldlögð fíkniefni, 0,87 grömm af tóbaksblönduðu kannabisefni, eru gerð upptæk, með vísan til 6. mgr. 5. gr. laga nr. 65/1974.

Þá ber að dæma ákærðu til greiðslu sakarkostnaðar að fjárhæð 197.668 krónur og er þar meðtalin þóknun skipaðs verjanda hennar, B-kk-ef G. B-kk-ef héraðsdómslögmanns, sem þykir hæfilega ákveðin 49.800 krónur og er virðisaukaskattur meðtalinn í þeirri fjárhæð.

Dómur þessi er kveðinn upp af H-kk-þgf B-kk-þgf dómstjóra í dómsal Héraðsdóms Austurlands að Lyngási 15, Egilsstöðum, klukkan 10:00, mánudaginn 26. október 2009.

Dómsorð:

Ákærða, A-kvk-nf Ó-kvk-nf Þ-kvk-nf, greiði 135.000 krónur í sekt til ríkissjóðs innan fjögurra vikna frá dómsbirtingu að telja en sæti ella 10 daga fangelsi.

Ákærða er svipt ökurétti í eitt ár frá 1. október 2011 að telja.

Ákærða sæti upptöku á 0,87 grömmum af tóbaksblönduðu kannabisefni.

Ákærða greiði 197.668 krónur í sakarkostnað og eru þar meðtalin málsvarnarlaun skipaðs verjanda hennar B-kk-ef G. B-kk-ef héraðsdómslögmans, sem þykja hæfilega ákveðin, 49.800 krónur.

H-kk-nf B-kk-nf